"2008. aasta täiskasvanute tervisekäitumise näitajate võrdlemisel varasematega tulevad esile nii rõõmustavad kui murelikuks tegevad muutused," märkis uuringut juhtiv TAI vanemteadur Mare Tekkel.  Näiteks kui vähemalt tund aega päevas täissuitsetatud tööruumides viibinute osa oli esimese uuringuaastaga võrreldes vähenenud rohkem kui kolm korda ja veidi on vähenenud ka igapäevasuitsetavate meeste osa, siis igapäevaselt suitsetavate naiste osa on suurenenud. "Õnneks näitavad kolme viimase uuringu tulemused siiski näitaja vähenemissuunda ka naistel," lisas Tekkel.